AksaraLLM/aksara-bahasa-daerah-v1 huggingface dataset:
Ulf Hannerz ya iku ahli antropologi saka Malmö, Swèdhen, kalairan ing tanggal 9 Juni 1942. Pandhidhikan pawiyatan luhuré Ulf iki naté ana ing University of Stockholm (BA) ing taun 1963. Sabanjuré ing Indiana University (MA) ing taun 1966. Banjur ing University of Stockholm manèh lan olih gelar (FL) ing taun 1966 lan Ph.D. ing taun 1969. Panlitian lapangan antropologis sing linakonan ya iku ana ing Washington, DC (tau 1966), pulo Cayman (ing taun 1970), Nigeria (taun 1974), Eropa, Amérikah Sarékat, Israel, Afrika Kidul, lan Hong Kong (tuan 1995 nganti 2000). Karya-karya antropologis sing sinerat déning Ulf ya iku Soulside: Inquiries into Ghetto Culture and Community (taun 1969), Exploring the City: Inquiries Toward an Urban Anthropology (taun 1980), Cultural Complexity: Studies in the Social Organization of Meaning (taun 1992), lan Transnational Connections: Culture, People, Places (1996). Pisumbangané Ulf iki ya iku ing bab kajian ètnografi bebrayan Negro ‘ghetto’ ing Washington. Uga dhèwèké ngembangaké makro-antropologi ing bab hubungan transnasional.

Rujukan

Antropolog
Peter J.C. Harries-Jones ya iku ahli antropologi saka Oxford, Karajan Manunggal, kalairan ing taun 1937. Pandhidhikan Peter ing pawiyatan luhur iku naté ana ing Rhodes University (BA) taun 1958. Sabanjuré ana ing University of Oxford lan olih gelar B.Litt ing taun 1962 lan D.Phill ing taun 1970. Peter naté nglakoni panlitian lapangan antropologis ana ing Zambia (taun 1961-1965), Sudan (taun 1969-1971), lan Newfoundland (taun 1982 nganti 1998). Karya-karya antropologis sing sinerat déning Peter ya iku antarané Freedom and Labour: Mobilization and Political Control on the Zambian Copperbelt (taun 1975) lan A Recursive Vision: Ecological Understanding and Gregory Bateson (taun 1995). Peter iki duwé pisumbangan ngembangaké metodologi lan epistemologi ing èlmu sosial. Uga dhèwèké karenan ing bab kritik analisis ing sudut pandhang èkologi lan biologi. Peter uga medaraké bab aksi pulitik lan pagerakan sosial.

Rujukan

Antropolog
Marvin Harris ya iku ahli antropologi saka New York, Amérikah Sarékat, kalairan ing tanggal 18 Agustus 1927. Marvin naté olèh pandhidhikan pawiyatan luhur ana ing Columbia University. Ing kampus iku dhèwèké olih glear BA ing taun 1949 lan Ph.D. ing taun 1953. Panlitian lapangan antropologis kang linakonan ya iku ana ing Brazil (taun 1956), Mozambique bab pandhidhikan (taun 1958), Indhi, Ekuador, lan Afrika (taun 1959). Karya-karya antropologis kang tinulis déning dhèwèké ya iku Rise of Anthropological Theory: A History of Theories of Cultures (taun 1968), Cannibals and Kings: The Origins of Culture (taun 1977), Good to Eat: Riddles of Food and Culture (taun 1985), lan Our Kind: Who We Are, Where We Came from, Where We Are Going (taun 1989). Marvin iki dadi salah siji antropolog kang paling penting. Dhèwèké iku ngembangaké tèori materialisme budhaya. Marvin séda ing Florida, Amérikah Sarékat tanggal 25 Oktober 2001.

Rujukan

Antropolog
Faye Venetia Harrison ya iku ahli antropologi wanita saka Norfolk, Virginia, Amérikah Sarékat, kalairan ing tanggal 25 Novèmber 1951. Pandhidhikané Faye ing pawiyatan luhur naté ana ing Brown University (BA) ing taun 1974. Sabanjuré ing Stanford University lan olih gelar MA ing taun 1977 lan Ph.D. ing taun 1982. Panlitian lapangan antropologis sing linakonan déning Faye ya iku ana ing London (taun 1974), Jamaika (taun 1978, 1984, 1988, 1992, lan 1996), Dhènemarken, Amérikah Sarékat, Afrika Kidul (taun 2000). Karya-karya akademis sing sinerat déning dhèwèké ya iku ‘The persistent power of “race” in the cultural and political economy of racism’ ana ing jurnal Annual Review of Anthropology (taun 1995) lan Decolonizing Anthropology: Moving further toward an Anthropology of Liberation, minangka èditor (1997). Faye dadi antropolog kang duwé spèsialis ing bab diaspora Afrika awit taun 1974 lan nliti imigran enom Indhi ing London.

Rujukan 

Antropolog
J.Keith Hart ya iku ahli antropologi saka Manchester, Karajan Manunggal, kalairan ing taun 1943. Keith Hart naté olèh pandhidhikan pawiyatan luhur ana ing University of Cambridge (BA) ing taun 1964. Sabanjuré olèh gelar Ph.D. ing tuan 1969. Panlitian antropologis kang linakonan déning Keith ya iku ana ing Ghana (taun 1965), kapuloan Cayman (taun 1970), lan Afrika Kidul (taun 1998 nganti 1999). Karya-karya akademis kang sinerat déning dhèwèké ya iku antarané The Political Economy of West African Agriculture (taun 1982) lan Money in an Unequal World (taun 1999). Keith iki kawentar ing jagat antropologi Inggris minangka antropolog popularis. Dhèwèké fokus ing bab èkonomi minangka aktivitas réalistis manungsa lan idé filosofi. Pakaryan ètnografi kang kapisan ya iku bab migran ing Ghana.

Rujukan

Antropolog
Kirsten Hastrup ya iku ahli antropologi wanita saka Kopenhagen, Dhènemarken, kalairan ing taun 1948. Kirsten naté olèh pandhidhikan pawiyatan luhur ana ing University of Copenhagen (Mag.Scient.) ing taun 1973. Sabanjuré ing University of Oxford (D.Phil.) ing taun 1980 lan ing University of Copenhagen (Dr.Scient.Soc.) ing taun 1990. Panlitian lapangan antropologis kang linakonan déning dhèwèké ya iku ana ing Èslan ing taun 1981 nganti 1982 , Indhi ing taun 1975, lan ing Kolombia ing taun 1988. Karya-karya akadhemis kang sinerat déning dhèwèké ya iku antarané Nature and Policy in Iceland 1400–1800. An Anthropological Analysis of History and Mentality (taun 1990), A Passage to Anthropology. Between Experience and Theory (taun 1995), A Place Apart. An Anthropological Study of the Icelandic World (1998), lan Studying Action. Anthropology in the Company of Shakespeare (taun 2003). Kirsten iki duwé pisumbangan ing bab ètnografi Èslan. Uga dhèwèké mratèlaké lan ngembangaké bab tèori antropologi kontemporèr, èpistemologi, lan praktik ètnografi.

Rujukan

Antropolog
André-Georges Haudricourt ya iku ahli antropologi saka Paris, Prancis, kalairan ing taun 1911. Pandhidhikan pawiyatan luhur André iki olèh saka Diplôme de l’Institut d’Agronomique de Grignon ing taun 1931. Sabanjuré ing Diplôme de phytopathologie et de génétique, Paris, taun 1932, Diplôme de la IV éme section de l’École Pratique des Hautes Études, Paris (taun 1945), lan Doctorat d’État ès Lettres, EHESS, ing taun 1972. Panlitian lapangan kang linakonan déning André-Georges naté ana ing Leningrad, Ruslan (taun 1934), Hanoi, Vietnam (taun 1948), Hangzhous Cina (taun 1955), Kaledonia Anyar (taun 1959), Caobang. Viètnam (taun 1973), lan Tokyo, Jepang (taun 1978). Karya-karya akademis kang sinerat déning André-Georges iki ya iku L’Homme et les plantes cultivées (Man and Cultivated Plants) taun 1943, L’Homme et la charrue (Man and the Plough around the World) ing taun 1955, Problème de phonologie panchronique (The Problem of Panachronic Phonology) ing taun 1978, lan Les Pieds sur terre (One’s Feet Firmly on the Ground) ing taun 1987. Awalé André iki digladhén minangka insinyur agrikultural. Dhèwèké miwiti sinau antropologi marang Marcel Mauss ing taun 1932. Dhèwèké uga ana pisumbangané ing bab ètnolinguistik.

Rujukan

Antropolog
Ellen Phyllis Hellmann ya iku ahli antropologi wanita saka Johannesburg, Afrika Kidul, kalairan ing taun 1908. Pandhidhikan pawiyatan luhur kang diantuk Ellen iku naté ana ing University of Witwatersrand, Johannesburg. Saka kampus iku, dhèwèké antu gelar BA, MA, lan Ph.D. Panlitian lapangan kang linakoni déning Ellen ana ing Doornfontein, Johannesburg. Karya-karya akademis kang tinulis déning Ellen ya iku antarané Rooiyard: A Sociological Study of an Urban Native Slumyard (taun 1948) lan Conflict and Progress: Fifty Years of Race Relations in South Africa, minangka èditor bareng karo Henry Lever ing taun 1979. Ellen iki sinau antropologi sosial karo Winifred Hoernlé. Ellen iki duwé pisumbangan ing bab hubungan sosial ing Afrika lan olèh pangaji amarga pisumbangané iku. Elle séda ing Johannesburg ing taun 1982.

Rujukan

Antropolog
June Helm ya iku ahli antropologi wanita saka Idaho, Amérikah Sarékat, kalairan ing tanggal 13 September 1924. Pandhidhikan pawiyatan luhuré olèh saka University of Chicago. Ing taun 1944, June olih gelar Ph.B. ing taun 1944, MA ing taun 1947, lan Ph.D. ing taun 1958. Panlitian lapangan antropologis kang linakoni ya iku ana ing Meksiko (taun 1945 lan 1946) lan ing Mackenzie (taun 1951). Karya-karya akademis kang sinerat déning June ya iku antarané The Lynx Point People: The Dynamics of a Northern Athabascan Band (taun 1961), Subarctic: Handbook of North American Indians (taun 1981), Prophecy and Power among the Dogrib Indians (taun 1994), lan The People of Denedeh: Ethnohistory of the Indians of Canada’s Northwest Territories (taun 2000). Nalika ing sekolah, dhèwèké karenan banget marang tèori èvolusi lan amarga iku dhèwèké dadi ètnolog. Dhèwèké ana pisumbangané ing bab sujarah antropologi, owah-owahan sosial, lan yayasan intelèktual. June naté dadi ketua kang kapisan ing American Indian and Native Studies Program.

Rujukan

Antropolog
Rosemary Joy Hendry ya iku ahli antropologi wanita saka Birmingham, Karajan Manunggal, kalairan ing taun 1945. Pandhidhikan pawiyatan luhur olèh saka Kings College, University of London (B.Sc.) ing taun 1966. Sabanjuré ing Lady Margaret Hall, University of Oxford (B.Litt.) ing taun 1974 lan D.Phill. ing taun 1979. Panlitian lapang kang naté linakoni déning Rosemary ya iku ana ing Meksiko (taun 1972), Jepang (awit 1975 nganti 1986), Jakarta, Cina, Nepal, Uzbekistan, Fiji, Vanuatu, Singapura, lan Malaysia. Uga ing Tanzania lan Kenya (taun 2002). Karya-karya akademis kang sinerat déning Rosemary ya iku antarané Wrapping Culture: Politeness, Presentation and Power in Japan and Other Societies (taun 1993), An Anthropologist in Japan: Routledge Research Methods Series (taun 1999), Other People’s Worlds: An Introduction to Social and Cultural Anthropology (taun 1999), lan The Orient Strikes Back: A Global View of Cultural Display (taun 2000). Pakaryan kang kawentar saka Rosemary iki ya iku ing bebrayan padhésan ing Kyushu, fokus ing bab kulawarga lan mantènan.

Rujukan

Antropolog
Gilbert H. Herdt ya iku ahli antropologi saka Kansas, Amérikah Sarékat, kalairan ing tanggal 24 Fébruari 1949. Pandhidhikan pawiyatan luhur Gilbert naté ing California State University, olih gelar BA ing taun 1971 lan MA ing taun 1972. Sabanjuré ing University of Washington lan dadi kandidat antropologi MA, Ph.D. ing taun 1973. Gilbert uga olih gelar Ph.D. saka Australian National University, Institute for Advanced Studies ing taun 1978, paska doktor saka University of California, Los Angeles, Neuropsychiatric Institute ing taun 1979. Panlitian lapangan antropologis sing linakoni déning Gilbert ya iku antarané ana ing California (taun 1970), Papua Nugini (taun 1974, 1979, 1981), lan Illinois (1986). Karya-karya akademis sing sinerat déning dhèwèké ya iku Guardian of the Flutes: Idioms of Masculinity (taun 1981), Intimate Communications: Erotics and the Study of Culture (taun 1990), Children of Horizons: How Gay and Lesbian Teenagers are Leading a New Way Out of the Closet (taun 1993), lan Same Sex, Different Cultures: Perspectives on Gay and Lesbian Lives (taun 1997). Minangka antropolog budhaya, dhèwèké digladhèn ing tradisi panlitian ètnogarafis. Gilbert iki suksès ngembangaké téori psikoanalitis klasik lan psikiatri modern marang kajian lintas-budaya ing sèksualitas, jènder, lan pangembangan manungsa.

Rujukan

Antropolog
Françoise Héritier ya iku ahli antropologi wanita saka Veauche, Prancis, kalairan ing tanggal 15 Novèmber 1933. Pandhidhikan pawiyatan luhur dhèwèké olèh saka Licence d’Histoire et de Géographie (taun 1955). Panlitian lapangan kang linakoni déning dhèwèké ya iku ana ing Mali lan Burkina Faso awit Oktober 1957 nganti Juni 1958, Oktober 1963 nganti Maret 1966. Karya-karya antropologis kang sinerat déning Francois ya iku antarané  L’Exercice de la parenté (The Exercise of Kinship) ing taun 1981, Les Deux Soeurs et leur mère. Anthropologie de l’inceste (Two Sisters and Their Mother. The Anthropoloqy of Incest) ing taun 1994, Masculin/féminin. La pensée de la différence (Masculine/Feminine. The Thought of the Difference) ing taun 1996, lan De la violence (Of the Violence) ing taun 1996. Francoise iki miwiti gegladhén antropologi sosial marang seminar Claude Lévi-Strauss ing taun 1950. Salah siji pakaryan lan pisumbangan mligi ya iku ing kajian kekrabatan.

Rujukan

Antropolog
Nokia 3310 ya iku tilpun sélulèr kang diprodhuksi déning pabrikan Nokia. Punsèl sèri iki kalebu punsèl kang paling laris ing pasaran lan kasil payu cacah 126 yuta iji. Nokia 3310 uga salah siji produk ikonik saka Nokia lan akèh wong kang nyenengi. Nokia uga gawé pira-pira varian saka 3310, antarané Nokia 3315, 3320, 3330, 3350, 3360, 3390 lan 3395. Malah ing taun 2017 Nokia uga gawé punsèl anyar kanthi dhésain kang dhedhasar dhésain 3310 lan uga dijenengi Nokia 3310, kanthi layar kang luwih amba, layar werna lan kodhak 2MP.

Sèri iki kawanuhaké ing taun 2000, diprodhuksi nganti taun 2005 lan duwé ukuran 113 x 48 x 22 mm déné boboté 133 gram. Layaré monokrom. Kanggo sesukan, uga ana game cacah 4 ya iku Snake II, Pairs II, Space Impact, Bantumi. Ringtone ing tilpun iki jinis monoponik. Kanggo sesambungan lewat tulisan, bisa nggunakaké sarana SMS. Batréné bisa dicopot, nganggo jinis NiMH kapasitas 900 mAh kanthi nomer seri BMC-3 lan bisa kanggo nganti 55 jam - 260 jam nalika standby lan tahan 2 jam 30 menit - 4 jam 30 nalika kanggo nélpon. Déné kanggo sesambungan, tilpun iki nggunakaké jaringan GSM.

Punsèl umat sayuta 
Nokia 3310 asring diarani punsèl umat sayuta amarga akèhé wong kang duwé punsèl iki nalika isih dipasaraké. Kaunggulan 3310 dibandhingaké punsèl liyané kang sejaman antarané saka batréné kang awèt, dhesain kang ringkes, antep lan kepénak digegem sarta punsèl iki ora gampang rusak sanajan tiba utawa kebanting. Saking pengkuhé Nokia 3310, banjur kanggo guyonan menawa punsèl iki ora bisa rusak sanajan dibom, padha pengkuhé karo Chuck Norris lan malah kena kanggo gaman kang bisa gawé rusak apa waé kang ketaman.

Anané game Snake II, Pairs II, Space Impact lan Bantumi uga dadi kaunggulan kang disenengi para anom. Nokia 3310 uga mayar dioperasèkaké kanthi menu kang prasaja, sahéngga wong kang lagi anyaran nduwé lan nganggo punsèl bisa cepet nyinaoni carané nganggo.

Rujukan 

Punsèl kang kawanuhaké 2000
Nokia 8810 yaiku tilpun sélulèr kang diprodhuksi déning pabrikan Nokia. Sèri iki kawanuhaké ing taun 1998, wis ora diprodhuksi manèh lan duwé ukuran 107 x 46 x 18 mm déné boboté 118 gram. Layaré monokrom. Ringtone ing tilpun iki jinis monoponik. Kanggo sesambungan lewat tulisan, bisa nggunakaké sarana SMS. Batréné bisa dicopot, nganggo jinis NiMH kapasitas 600 mAh kanthi nomer sèri BMP-1A lan bisa kanggo nganti 36 - 133 jam nalika standby lan tahan 1 jam 40 menit - 2 jam 50 nalika kanggo nélpon. Déné kanggo sesambungan, tilpun iki nggunakaké jaringan GSM. Nalika racaké punsel liya ing wektu kuwi isih padha nganggo anténa èksternal, Nokia 8810 punsèl kang sepisanan nganggo anténa internal..

Rujukan 

Punsèl kang kawanuhaké 1998
Punsèl Nokia
Nokia 3100 yaiku tilpun sélulèr kang diprodhuksi déning pabrikan Nokia. Sèri iki kawanuhaké ing kwartal 3 taun 2003, wis ora diprodhuksi manèh lan duwé ukuran 102 x 43 x 15 mm déné boboté 85 gram. Layaré CSTN, 4096 werna ukuran 1,5 inchi kanthi résolusi 128 x 128 piksel. Kanggo sesukan, uga ana game cacah 3 yaiku Beach rally, Snake EX2, Bowling. Ringtone ing tilpun iki jinis monoponik poliponik. Kanggo sesambungan lewat tulisan, bisa nggunakaké sarana SMS, MMS. Batréné bisa dicopot, nganggo jinis Li-Ion kapasitas on 850 mAh kanthi nomer sèri BL-5C lan bisa kanggo nganti 410 jam nalika standby lan tahan 6 jam nalika kanggo nélpon. Déné kanggo sesambungan, tilpun iki nggunakaké jaringan GSM. Punsèl sèri iki kalebu punsèl kang paling laris ing pasaran lan kasil payu cacah 50 yuta iji. 
.

Rujukan 

Punsèl kang kawanuhaké 2003
Punsèl Nokia
Nokia 6810 ya iku tilpun sélulèr kang diprodhuksi déning pabrikan Nokia. Sèri iki kawanuhaké ing kwartal 4 taun 2003, wis ora diprodhuksi manèh lan duwé ukuran 119 x 55 x 23 mm déné boboté 122 gram. Layaré CSTN, 4096 werna ukuran 1,6 inchi kanthi résolusi 128 x 128 piksel. Nokia 6810 dipekaki papan ketik QWERTY. Piranti iki dipepaki kanthi radhio FM stéréo. Headphone kudu dipasang menawa radhio arep disetèl amarga kabel headphone uga dadi antèna kanggo nyaut sinyal. Kanggo sesukan, uga bisa ditambah game kanthi ngundhuh game ing internet)&". Ringtone ing tilpun iki jinis monoponik poliponik. Kanggo sesambungan lewat tulisan, bisa nggunakaké sarana SMS, MMS, email, instan messaging. Batréné bisa dicopot, nganggo jinis Li-Ion kapasitas on 1000 mAh kanthi nomer sèri BLC-2 lan bisa kanggo nganti 360 jam nalika standby lan tahan 6 jam nalika kanggo nélpon. Déné kanggo sesambungan, tilpun iki nggunakaké jaringan GSM.	147	 	 		

Nokia	2003, kwartal 4	119 x 55 x 23 mm, 105 cc (4.69 x 2.17 x 0.91 in)	122 gram (4.30 oz)				2003, kwartal 4	3.5 MB	Removable Li-Ion 1000 mAh battery (BLC-2)	No	CSTN, 4096 werna1,6 inchi, 8,3 cm2 (~12,6% screen-to-body ratio)128 x 128 pixels, 8 lines, 1:1 ratio (~113 ppi density)	No	 Vibration; Downloadable polyphonic, monophonic ringtones Bluetooth 1.1, infrared	0.75 W/kg (head) 0.86 W/kg (body) 0.82 W/kg (head)    	Stereo FM radio	SMS, MMS, Email, Instant Messaging	WAP 2.0/xHTML	Yes	, Yes	- Predictive text input- Voice dial/memoStereo FM radio	Major European and Asia-Pacific languages

Rujukan 

Punsèl kang kawanuhaké 2003
Punsèl Nokia
Nokia Lumia 530 Dual Sim ya iku tilpun sélulèr kang diprodhuksi déning pabrikan Nokia.Vibration; MP3, WAV ringtones Sèri iki kawanuhaké ing Juli taun 2014, wiwit dipasaraké Agustus taun 2014 lan duwé ukuran 119.7 x 62.3 x 11.7 mm déné boboté 129 gram. Layaré TFT "capacitive touchscreen", 16M werna ukuran 4.0 inchi kanthi résolusi 480 x 854 piksel. Nokia Lumia 530 Dual Sim nggunakaké sistem operasi Microsoft Windows Phone 8.1. Kanggo sesukan, uga ana game. Nokia Lumia 530 Dual Sim dipirantèni kodhak 5 MP (1/4"). Ringtone ing tilpun iki jinis lan suwara WAVuga saka MP3. Kanggo sesambungan lewat tulisan, bisa nggunakaké sarana SMS, MMS, email. Batréné bisa dicopot, nganggo jinis Li-Ion kapasitas on 1430 mAh kanthi nomer sèri BL-5J lan bisa kanggo nganti 528 jam nalika standby lan tahan 13 jam 20 menit (2G) / 10 jam (3G) nalika kanggo nélpon. Déné kanggo sesambungan, tilpun iki nggunakaké jaringan GSM.	147	 	 		

Nokia	2014, Juli	119.7 x 62.3 x 11.7 mm, 86.8 cc (4.71 x 2.45 x 0.46 in)	129 g (4.55 oz)	Microsoft Windows Phone 8.1	Quad-core 1.2 GHz Cortex-A7	Adreno 302	2014, Juli	4 GB, 512 MB RAM	Removable Li-Ion 1430 mAh battery (BL-5J)	microSD, up to 256 GB (dedicated slot)	TFT "capacitive touchscreen", 16M werna4.0 inches, 44.1 cm2 (~59.1% screen-to-body ratio)480 x 854 pixels, 16:9 ratio (~245 ppi density)	5 MP (1/4")Bluetooth 4.0, A2DP, LE/ aptX after WP8 Denim update

Rujukan 

1.09 W/kg (head) 1.19 W/kg (body) FM Radio SMS (threaded view), MMS, Email, Push Email, IM

Punsèl kang kawanuhaké 2014
Punsèl Nokia
Harry Edward Kane (lair 28 Juli 1993) inggih punika satunggaling juru main bal-balan profèsional [[saking Inggris ingkang main dados striker, lan samenika main ing Liga Primer Inggris klub Tottenham Hotspur lan Tim Nasional Bal-balan Inggris. Piyambakipun miwiti debut ing klub Tottenham tanggal 25 Agustus 2011 ing Liga Europa UEFA mengsah klub Hearts. 
Sadèrèngipun nggabung ing tim utama Tottenham, piyambakipun nelasaken kariripun ing loan ing League One, main kanggé klub Leyton Orient, ing Kejuaraan EFL Championship main kanggé klub Millwall lan Leicester City lan ing Liga Primer kanggé Norwich City.

Kane mlebet tim inti Tottenham ing mangsa 2014-2015, piyambakipun nyithak 31 gol, 21 ing liga lan ndadosaken dados player of the year. Kane dados topskorer Liga Primer ing mangsa 2015-2016 lan 2016-2017, lan kasil ndadosaken Tottenham mlebet kualifikasi Liga Champions UEFA.

Jroning Angka

Klub

Nagara

Gol Internasional

Pranala njawi
 Harry Kane Profil Harry Kane (ing Basa Inggris)

Rujukan

Pamain bal-balan
Pamain bal-balan Inggris
Sony Ericsson W902 ya iku tilpun sélulèr kang diprodhuksi déning pabrikan Sony Ericsson. Sèri iki kawanuhaké ing Juli taun 2008, wiwit dipasaraké Oktober taun 2008 wis ora diprodhuksi manèh lan duwé ukuran 110 x 49 x 11.7 mm déné boboté 99.8 gram. Layaré TFT, 256K werna ukuran 2.2 inchi kanthi résolusi 240 x 320 piksel. Kanggo sesukan, uga ana game. Sony Ericsson W902 dipirantèni kodhak 5 MP lan fitur LED flash,autofocus,. Uga ana kodhak Videocall ing sisih ngarep kanggo videocall. Ringtone ing tilpun iki jinis poliponik uga saka MP3/AAC. Kanggo sesambungan lewat tulisan, bisa nggunakaké sarana SMS, MMS, email. Batréné bisa dicopot, nganggo jinis Li-Ion kapasitas on 930 mAh lan bisa kanggo nganti 380 jam (2G) / 360 jam (3G) nalika standby lan tahan 9 jam (2G) / 4 jam (3G) nalika kanggo nélpon. Déné kanggo sesambungan, tilpun iki nggunakaké jaringan GSM.

Rujukan 

Sony Ericsson W902
Sony Ericsson W902
Wong Mapuche iku sawijining padunung pribumi ing Chile kidul-tengah lan Argèntina kidul-kulon, kalebu sawatara pérangané Patagonia. Tembung kolèktif iki ngrujuk marang sawijining klumpuk ètnis kang kawujud saka pirang-pirang klumpuk séjé kang ndarbèni struktur sosial, agama, lan ékonomi kang padha, saha uga warisan leluhur awujud basa ing padha minangka panutur basa Mapudungan. Kabèh iki ndarbèni pangaribawa saka Kali Aconcagua nganti tekan Kapuloan Chiloé lan nyebar menyang wétan nganti tekan tlatah pampa ing Argèntina. Saiki iki klumpuk kolèktif iki mujudaké 80% saka padunung pribumi Chile, lan mèh 10% padunung total Chile. Wong-wong iki kerepé manggon ing Araucanía. Akèh uga kang wis ngalih menyang Santiago kanggo golèk dhuwit.

Jeneng Mapuche iku dienggo kanggo ngrujuk sacara kolèktif marang Wong Picunche (wong lor), Huilliche (wong kidul) lan Moluche utawa Nguluche saka Araucanía, utawa ing wektu liya, mligi marang wong Moluche utawa Nguluche saka Araucanía. Ékonomi tradhisional Mapuche iku dhedhasar tani; organisasi tradisionalé iku kawujudaké saka kulawarga gedhé, sangisoré pimpinan lonko utawa sesirah. Ing wektu perang, wong-wong iki banjur manunggal ing klumpuk kang luwih gedhé lan milih sawijining toki (tegesé “kapak, pangapak”) kang mimpin kabèh wong. Kabèh wong kana misuwur déné tèkstilé kang dianyam déning wong wadon, kang wis dadi barang dagang atusan taun, saka sadurungé Wong Éropah padha teka.

Wong Mapuche Araucania wis manggon ing lebak-lebak antara Kali Itata lan Toltén. Sakiduling iku, Huilliche lan Cunco manggon ing tlatah kidul banget kaya ta Kapuloan Chiloé. Ing abad kaping 17, 18 lan 19, klumpuk-klumpuk Mapuche padha ngalih menyang wétan lumebu Andes lan pampa, lan nggabung saha …
Kira-kira ing wektu kang padha, klumpuk-klumpuk ètnis tlatah pampa, Wong Puelche, Wong Ranquel lan Wong Aonikenk Lor, padha kontak karo klumpuk Mapuche. Wong Tehuelche banjur nyerep basa Mapuche lan sawatara kabudayané, ing sawijining prosès kang diarani Araucanisasi.

Sacara historis, para panjajah Spanyol ing Amérika Kidul ngarani Wong Mapuche minangka Wong Araucanos. Nanging tembung iki dianggep ngenyèk déning sawatara wong. Katoné jeneng iki dijupuk saka arané papan rag ko (Spanyol Arauco), tegesé "banyu lempung". Tembung Quechua awqa, tegesé "musuh, wong mbaléla", iku ayaké dudu dhasaré tembung araucano.

Sawetara Wong Mapuche awor karo Wong Spanyol nalika jaman kolonial, lan para turunané saiki dadi bagéan saka klumpuk mestizo kang gedhé ing Chile. Nanging komunitas Mapuche ing Araucanía lan Patagonia panggah mardika nganti Chile mbedhah Araucanía lan Argèntina ndhudhuki ara-ara samun ing pungkasaning abad 19. Sawisé iku Wong Mapuche dadi subyèk utawa warga negara asor dhéwé, banjur dadi warga negara nasional utawa warga kelas loro lan pungkasané saiki dadi warga nagara ing nagarané dhéwé-dhéwé.

Wong Mapuche
Argèntina
Chile
Érik Manuel Lamela (lair 4 Maret 1992) inggih punika satunggaling juru main bal-balan profèsional saking negri Argèntina ingkang main dados gelandhang serang ing Liga Primér Inggris klub Tottenham Hotspur lan Tim Nasional Bal-balan Argentina. Piyambakipun kawentar amargi kawasisanipun lan cepet anggènipn mlajar, winasis ndribling bal, lan piyambakipun pikantuk jejuluk "Coco".

Piyambakipun miwiti karir ing klub River Plate, lan ing taun 2001 piyambakipun dipuntransfer dhateng Roma kanthi regi 12 yuta euro. Sasampunipun kalih mangsa ing Serie A, piyambakipun pindhah dhateng Tottenham kanthi regi transfer 25,8 yuta euro. Piyambakipun main ing Timnas Argentina wiwit 2011, piyambakipun dados salah satunggaling juru main Argèntina ingkang menang jawara kalih ing Copa Amerika 2015.

Pranala njawi
 Erik Lamela Profil Eric Lamela (ing Basa Inggris)

Rujukan

Pamain bal-balan
Pamain bal-balan Argèntina
Eric Jeremy Edgar Dier ( ; lair 15 Januari 1994) inggih punika juru main bal-balan profèsional saking Inggris ingkang main ing Liga Primér Inggris klub Tottenham Hotspur lan Tim Nasional Bal-balan Inggris. Dier kalebet juru main tipe bertahan, saged dipunposisikaken dados gelandhang bertahan, bèg tengah, bèg tengen utawi kering. 
Dier ageng ing Portugal, ing mangsa enèm piyambakipun ngudi kawruh bal-balan ing sekolah Sporting CP, minggah dhateng tim  Sporting CP B, lan sènior dhebut ing taun 2012 sasampunipun dipunampilaken dhateng klub Everton. Ing taun 2014, piyambakipun pindhah dhateng Tottenham Hotspur kanthi mangsa kontrak gangsal taun lan béya transferipun 4 yuta euro.

Sanajan kepincut kepèngin main mbéla Portugal, nanging Dier langkung milih Inggris ing pentas internasional. Piyambakipun miwiti dhebut kanggé tim senior ing wulan Novèmber 2015, lan kapilih main ing Euro UEFA 2016.

Mangsa enèm
Lair ing Cheltenham, Gloucestershire, Dier pindhah saking Portugal dhateng Inggris nalika umur pitung taun, rikala ibunipun pikantuk padamelan ing bagéyan program kasehatan ing UEFA Euro 2004. Sareng kaliyan tiyang sepuhipun lan gangsal sadhèrèk kandhung, Dier nelasaken setunggal taun ing wewengkon Algarve sadèrèngipun pindhah dhateng Lisbon. Ing taun 2010, tiyang sepuhipun pindhah dhateng Inggris malih lan Dier dipuntilar ing Portugal, manggèn ing Akadhemi Bal-balan Sporting C.P.

Pranala njawi
  Éric Diér Profil Éric Diér

Rujukan

Pamain bal-balan
Pamain bal-balan Inggris
Granit Xhaka (; lair 27 Sèptèmber 1992) inggih punika satunggaling juru main bal-balan profèsional saking Switserlan ingkang main ing posisi gelandhang ing klub Liga Primèr Inggris klub Arsenal lan Tim Nasional Bal-balan Switserlan.

Xhaka miwiti kariripun ing papan kalairanipun ing klub Basel, menang Liga Super Switserlan ing mangsa kapisan lan kaping kalih. Piyambakipun lajeng pindhah dhateng Bundesliga tim Borussia Mönchengladbach ing taun 2012, Xhaka gadhah réputasi minangka juru main ingkang gadhah tèknik lan tendhangan jarak tebih ingkang mumpuni, nanging ugi gadhah témpramèn ingkang inggil. Piyambakipun lajeng dipunpasrahi dados kaptèn tim Borussia Mönchengladbach ing taun 2015 nalika umur 22 taun, ngantos saged tembus kualifikasi Liga Champios UEFA.
Xhaka lajeng dipuntransfer dhateng klub Arsenal ing Mèi 2016 kanthi regi 30 yuta éuro.

Pranala njawi
 Granit Xhaka Profil Granit Xhaka (ing Basa Inggris)

Rujukan

Pamain bal-balan
Héctor Bellerín Moruno (lair 19 Maret 1995) inggih punika satunggaling juru main bal-balan profésional saking Spanyol ingkang main dados bèg ing Liga Primér Inggris klub Arsenal lan Tim Nasional Bal-balan Spanyol.

Bellerín miwiti karir minangka panyerang sayap kanggé FC Barcelona. Bellerín gabung ing Arsenal taun 2003 saking Akadhemi Bal-balan La Masia, ingkang kalebet akadhemi gadhah klub FC Barcelona. Bellerin dipunpromosikaken dhateng tim sènior ing taun 2013, nanging sadèrèngipun main régulèr, piyambakipun dipunampilaken dhateng klub Watford. Bellerin namung semusim main ing Watford, lan namung tampil ping wolu kemawon, sadèrèngipun dipuntimbali wangsul dhateng Arsenal. Bellerin ngawiti dhebut kaliyan tim sènior Arsenal ing taun 2013, wekdal pertandhingan kaping tiga piala liga mengsah West Bromwich Albion, wekdal samanten piyambakipun mlebet nggantosaken Mikel Arteta ing menit 95.

Dhebut Bellerin ing Liga Champions Éropah wekdal wulan Sèptèmber 2016, wekdal samanten Arsenal kalah mengsah Borussia Dortmund. Bellerin sampun nyithak 66 pertandhingan lan nyithak tigang gol kanggé Arsenal.
Karir Bellerin Timnas Senior Spanyol dipunwiwiti taun 2016, Bellerin sampun tigang ambalan mbéla timnas La Furia Roja.

Pranala njawi
 Hector Bellerin Profil Hector Bellerin (ing Basa Inggris)

Rujukan
Daniel Nii Tackie Mensah Welbeck (lair 26 Novèmber 1990) inggih punika salah satunggaling juru main bal-balan profèsional saking Inggris ingkang samenika main ing Liga Primèr Inggris klub Arsenal lan Tim Nasional Bal-balan Inggris. Piyambakipun main ing posisi striker lan utawi sayap kering.

Welbeck gabung kaliyan Akadhemi Manchester United wekdal umur wolung taun. Piyambakipun miwiti dhebut kanggé klub Manchester United U-18 tanggal 8 April 2006 ing pertandhingan mengsah Sunderland.
Mangsa salajengipun, Welbeck kasil nyithak sangang gol ing 28 pertandhingan Manchester United U-18, kalebet satunggal gol saking wolung pertandhingan ing FA Youth Cup, wonten pertandhingan punika Welbeck gadhah pambiyantu inggang mirunggan kanggé tim saéngga saged mlebet final, sanajan umuripun taksih enèm. Sanajan piyambakipun gadhah penyakit pneumonia, nanging mboten ngirangi semangatipun kanggé karir ing bal-balan.

Welbeck napakasmani kontrak pelatihan ingkang kapisan ing wulan Juli 2007 lan miwiti mangsa 2007-08 kaliyan tim U-18. Salajengipun, ing wulan Januari 2008, piyambakipun dipuntimbali kanggé ngiyataken tim inti kanggé ngadhepi pertandhingan mengsah Al-Hilal FC ing Arab Saudi. Welbeck miwiti dhebut ing tim inti Manchester United nalika tanggal 23 Sèptèmber 2008 wonten ing pertandhingan Piala Liga Inggris Puteran Kaping tiga mengsah Middlesbrough FC.

Pranala njawi
 Danny Welbeck Profil Danny Welbeck (ing Basa Inggris)

Rujukan
Chuba Amechi Akpom (lair 9 Oktober 1995) inggih punika salah satunggaling juru main bal-balan profèsional saking Inggris kalebet trah saking Nigeria ingkang main posisi striker utawi panyerang, lan samenika main ing Liga Primèr Inggris klub Arsenal. Piyambakipun ugi ndhèrèk tim nasional Inggris ing lèvel umur rumaja.

Karir klub

Arsenal
Chuba Akpom gabung klub Arsenal rikala umur enem taun. Piyambakipun miwiti dhebut ing tim enèm Arsenal U18, nalika umur 15 taun, lan kontrak profèsional kanggé Arsenal wekdal tanggal 10 Oktober 2012, satunggal dinten sasampunipun umuripun nembé ngancik 17 taun. Ing wulan Dhésèmber 2012 Chuba Akpom katampi ing tim senior, wekdal piyambakipun dados juru main penggantos wekdal Arsenal menang 2-1 mengsah klub Olympiakos ing Liga Champions Éropah.

Pranala njawi
 Profil Chuba Amechi Akpom (ing Basa Inggris)

Rujukan
Mohamed Naser El Sayed Elneny (  , ; lair 11 Juli 1992) utawi saged dipuncekak Mohamed Elneny, inggih punika salah satunggaling juru main bal-balan profèsional saking Mesir ingkang main dados gelandhang bertahan ing Liga Primér Inggris klub Arsenal lan Tim Nasional Bal-balan Mesir.
Piyambakipun miwiti karir senioripun ing El Mokawloon lan pindhah dhateng Basel ing wulan Januari 2013. Piyambakipun menangaken wolung bebingah juwara ing Basel, ing Liga Super Switserlan. Wulan Januari 2016, Elneny dipuntransfer dhateng klub Arsenal.

Elneny kalebet anggota Tim Nasional Mesir lan nyithak gol ing dhebut kapisanan. Wekdal punika ing Stadion Leyton Orient Matchroom, Elneny nyithak setunggal gol nalika Mesir main imbang 2-2 mengsah Jamaika ing wulan Juni 2004.

Pranala njawi
 Profil Mohamed Elneny (ing Basa Inggris)

Rujukan
Ignacio "Nacho" Monréal Eraso (; lair 26 Fèbruari 1986) inggih punika satunggaling juru main bal-balan profésional saking Spanyol ingkang main minangka bèg tengah ing Liga Primér Inggris klub Arsenal lan Tim Nasional Bal-balan Spanyol.

Monréal punika salah satunggaling juru main dhidhikan Akadhemi CA Osasuna. Piyambakipun kalebet juru main ingkang gadhah tugas dados bèg tengah lan bèg kering. Piyambakipun dados juru main andalan tim junior Ossasuna, amargi tugasipun ingkang mirunggan mandhegaken serangan mengsah lan saged maringaken umpan ingkang akurat kanggé peluang nyithak gol.
Ing mangsa 2005/2006, Nacho dipunpromosikaken saking tim junior dhateng tim utami Ossasuna B. Ing tim punika Nacho ugi dados juru main ingkang penting. Kacathet Nacho main ngantos ping 36 lan nyithak 3 gol kanggé Ossasuna B ing mangsa 2005/2006. Kanthi grafik permainan ingkang minggah, pihak Ossasuna pungkasanipun mutusaken kanggé ndhaftaraken Nacho mlebet ing skuad inti Ossasuna kanggé mangsa kompetisi 2006/2007.
Nacho nindakaken pertandhingan dhebut ing Ossasuna nalika mengsah Valencia ing Mestalla ing La Liga.

Pranala njawi
 Profil Nacho Monreal (ing Basa Inggris)

Rujukan

Pamain bal-balan
Pamain bal-balan Spanyol
Mathieu Debuchy ( ; lair 28 Juli 1985) inggih punika satunggaling juru main bal-balan profèsional saking Perancis ingkang main ing Liga Utama Inggris Arsenal lan Tim Nasional Bal-balan Perancis. Piyambakipun asring dipunposisikaken dados bèg tengah lan bèg tengen, nanging naté main dados gelandhang lan playmaker.
Piyambakipun miwiti karir ing klub Lille, lan menang ing Ligue 1 lan kalih jawara Copa Perancis nalika taun 2010-2011. Piyambakipun nggabung kalih Newcastle United ing wulan Januari 2013, lan pindhah dhateng Arsenal ing wulan Juli 2014. Debuchy main ing Tim Nasional Bal-balan Perancis ing taun 2011 lan sampun nindakaken 25 pertandhingan, main ing Euro 2012 lan Piala Donya FIFA 2014.

Sajarah klub
 2003 - 2013, Lille
 2013 - 2014, Newcastle United
 2014 - samenika, Arsenal
 2016, Bordeaux (ampilan saking Arsenal)

Pranala njawi
 Profil dan Biodata Mathieu Debuchy beserta Foto

Rujukan

Bal-balan
Laurent Koscielny (; lair 10 Sèptèmber 1985) inggih punika satunggaling juru main bal-balan saking Perancis ingkang main minangka posisi bèg kanggé klub Liga Primèr Inggris klub Arsenal lan Tim Nasional Bal-balan Perancis. Piyambakipun dados wakil kaptèn ing Arsenal.
Wekdal taun 2004 Koscielny gabung kaliyan klub En Avant de Guingamp, tim ingkang sampun ngasilaken juru main bal kados Didier Drogba lan Florent Malouda. Piyambakipun asring main minangka bèg tengen ing 46 pertandhingan ing taun 2004 ngantos 2007 sadèrèngipun nggabung kaliyan klub Tours FC.

Wekdal mangsa 2008-2009, Koscielny kasil nyithak gangsal gol ing 34 pertandhingan liga kanggé Tours FC. Tanggal 16 Juni 2009, piyambakipun napaksamani kontrak sekawan taun kaliyan FC Lorent kanthi béya transfer 1,7 yuta Éuro. Setunggal mangsa ing Lorent, piyambakipun kasil nyithak 3 gol ing 35 pertandhingan.
Tanggal 7 Maret 2009 Koscielny nyithak gol pertama ing Ligue 1 wekdal pertandhingan mengsah Olympique Marseille ing Stadhion Velodrome wekdal menit ke 65. Pertandhingan kasebat imbang 1-1. Tanggal 7 Juli 2010 Koscielny nyawiji kaliyan klub saking Inggris, Arsenal, kanthi béya transfer 8,45 yuta Éuro lan pikantuk nomer pundhak enem ingkang sadèrèngipun dipunagem Philippe Senderos.

Pranala njawi
 Profil Laurent Koscielny (ing Basa Inggris)

Rujukan
Alexis Alejandro Sánchez Sánchez (; lair 19 Dhésèmber 1988), ingkang misuwur kanthi asma Alexis, inggih punika juru main bal-balan profèsional saking Chili ingkang main ing posisi striker lan samenika main ing klub Liga Primèr Inggris klub Arsenal F.C. lan Tim Nasional Bal-balan Chili.

Sánchez miwiti karir mangsa enem ing klub Cobreloa nalika umur 17 taun, ing mriku ngrampungaken setunggal mangsa lajeng piyambakipun pindhah dhateng Italia ing klub Udinese ing taun 2006. Piyambakipun menangaken tropi kapisan ing mangsa salajengipun. Sasampuipun tigang mangsa ing Italia, Sanchez pindhah dhateng Barcelona kanthi regi transfer 30 yuta Éuro, lan dados juru main timnas Chili kanthi regi transfer paling awis.
Ing mangsa kapisanan ing klub Barcelona, Sánchez dipundhuwètaken kalih Lionel Messi lan David Villa, lan menangaken klub dados juwara Copa del Rey, Supercopa de España, Piala Super UEFA, lan Piala Donya Klub FIFA. Trio Barcelona punika nyithak 82 gol, menangaken La Liga 2012-2013 sarta jawara Supercopa Spanyol, lan mungkasi mangsa kanthi total 21 gol, lan 14 assist. Sánchez dipuntransfer dhateng Arsenal kanthi regi 35,8 yuta Éuro.
Ing Arsenal, Sánchez dados satunggaling juru main penting, ing saben mangsa Liga Inggris tansah damel gol lan assist. Piyambakipun menang FA Community Shield, lan Piala FA. Ing Mangsa 2016-2017 sareng Arsenal, Sánchez damel 30 gol lan 14 assist.

Pranala njawi
 Profil Alexis Sanches (ing Basa Inggris)

Rujukan

Pemain Bal-balan Chili
Pemain Piala Dunia FIFA 2010
Pemain Copa América 2011
Pemain Udinese Calcio
Pemain Colo-Colo
Pemain Club Atlético River Plate
Pemain FC Barcelona
Pemain Piala Dunia FIFA 2014
Pemain Arsenal F.C.
Alexandre Lacazette (; lair 28 Mèi 1991) inggih punika juru main bal-balan profèsional saking Perancis ingkang main ing posisi striker kanggé Liga Primèr Inggris klub Arsenal lan Tim Nasional Bal-balan Perancis.

Lacazette kalebet satunggaling striker prodhuktif ingkang main ing Liga Primèr Inggris. Ing sawetawis mangsa Lacazette tansah nyithak gol sakedhikipun 20 gol permusim. Awit saking penampilanipun ingkang konsistèn ing saben mangsa, Alexandre Lacazette dados juru main bal ingkang misuwur ing Perancis, éropah lan saindenging donya. Nami Lacazette tansah mlebet dhaftar juru main ingkang saé piyambak taunan ing Ligue 1. Alexandre Lacazette gadhah rékor konversi ingkang kathah piyambak ing gangsal Top Liga Éropah, ngantos striker-striker misuwur kados Luis Suarez, Karim Benzema, Robert Lewandowski mboten saged nguyak rékor Lacazette. Ing mangsa 2014-2015, Lacazette nyithak 27 gol ing Ligue 1, mecahaken rékor klub sadanguning setunggal mangsa.

Rikala mangsa 2016-2017, Lacazette nyithak kalih gol saking sadèrèngipun 28 gol. Namung kalih gol saking 26 gol ingkang Lacazette damel saking njawi kothak pénalti. Tanggal 5 Juli 2017, Lacazette resmi dipunrékrut Arsenal. Lacazette napakasmani kontrak dhurasi gangsal taun, dhedhasar data ingkang sumberipun saking transfermarkt, Arsenal mbayar béya transfer Lacazette ngantos 40 yuta Éuro kanggé pikantuk jasa Lacazette.

Prana njawi
 Profil Lacazette (ing Basa Inggris)

Rujukan
Bamidele Jermaine Alli ( ; lair 11 April 1996) inggih punika satunggaling juru main bal-balan profèsional saking Inggris ingkang main minangka gelandhang ing Liga Primèr Inggris klub Tottenham Hotspur lan Tim Nasional Bal-balan Inggris.

Lair lan ageng ing wewengkon Milton Keynes, piyambakipun ndhèrèk program palatihan bal Milton Keynes Dons nalika umur 11 taun lan gangsal taun salajengipun mlebet klub ingkang kapisanan ing klub Milton Keynes Dons F.C. mangsa 2012-13. Kalih setengah taun piyambakipun main ing tim punika kanthi 88 pertandhingan, lan nyithak gol 24. Piyambakipun pindhah dhateng Tottenham Hotspur ing wulan Fèbruari 2015 kanthi regi transfer 5 yuta euro, lan dipunampilaken malih dhateng klub Don kanggé sisa mangsa. Ing mangsa kapisan ing Tottenham, Alli kapilih dados juru main enèm ingkang saé piyambak taun punika, lan menangaken malih ing mangsa kakalih. Wulan Januari 2016, piyambakipun mlebet rèngking 8 ing urutan Gazzetta dello Sport 50 juru main enèm ingkang saé piyambak ing taun ingkang sami Alli pikantuk rangking U21 ingkang saé piyambak dèning FourFourTwo.

Pranala njawi
 Profil Dele Alli (ing Basa Inggris)

Rujukan

Pamain bal-balan
Pamain bal-balan Inggris
Kylian Mbappé Lottin (; lair 20 Dhésèmber 1998) inggih punika salah satunggaling ula main bal-balan profèsional saking Perancis ingkang gadhah klub Paris Saint-Germain, kanthi status ampilan saking Monaco, lan Tim Nasional Bal-balan Perancis.

Mbappé sampun misuwur wiwit taksih alit, dipunwiwiti ndhèrèk Akadhemi Bal ing  AS Bondy, INF Clairefontaine, lan Monaco, damel dhebut profèsionalipun minangka juru main cadhangan ing klub Monaco. Mbappé mlebet ing tim inti lan dados panyithak gol kanggé tim ing Ligue 1 mangsa 2016-17, lan mbiyantu tim dados jawara Ligue 1 kapisanan ing sadanguning pitulas taun.
Piyambakipun lajeng dipuntransfer dhateng Paris Saint-Germain  kanthi status dipunampil, kanthi pilihan kontrak permanèn kanthi regi 180 yuta Éuro. Lajeng piyambakipun dados trio panyerang kaliyan Neymar lan Edinson Cavani.

Mbappé miwiti karir sènior internasional nalika dhebut kanggé Timnas Perancis ing wulan Maret 2017, ingkang sadèrèngipun sampun main kanthi saé ing lèvel Timnas Perancis U-17 lan U-19.

Pranala njawi
 Profil Kylan Mbappe (ing Basa Inggris)

Rujukan
Gendéra Setengah Cagak ya iku istilah kang digunakaké kanggo nyebut kagiyatan pangibaran gendéra kang dipasang ing tengah-tengah cagak. Ing akèh-akèhé nagara, acara iki ditindakaké kanggo pakurmatan, belasungkawa, utawa kasengsaran.

Acara masang gendéra setengah cagak wis diwiwiti nalika abad kaping pitulas. Acara iki dipracaya bisa nggawé "gendera kapaten sing ora ketok" kapasang ing pucuk cagak gendéra, sing nengeri anané wong mati (Ing Tanah Jawi, biasané nganggo gendera abang). Ing pirang-pirang nagara, contoné Britania Raya, gendéra karajan ora pernah dipasang setengah cagak amarga mesti bakal ana raja/ ratu sing bakal nggantikaké raja/ ratu sing wis séda. Ing Arab Saudi, Somaliland, lan Afghanistan, gendéra ora oleh dipasang setengah cagak amarga ing gendéra iku mau kaserat kalimat syahadat. lan ing Irak, gendérane ra oleh dipasang setengah cagak amarga ana kalimat takbiré.

Nalika arep masang gendéra setengah cagak, gendéra kasebut kudu ditarik nganti pucuké cagak, bar kuwi lagi diudunké nganti setengah cagak. Nalika arep ngundunaké gendéra, uga padha, gendera dipasang dhisik nganti pucuk, banjur kuwi diudunké lan dicopot saka kèrèkan.

Rujukan
Kasèt utawa resminé diarani Compact Audio Cassette iku sawijining format rekamana analog kanggo ngrekam swara lan mainaké rekaman swara. Format iki dirilis déning Philips ing taun 1963, sawisé dirancang ing Hasselt, Bèlgia. Kasèt iku didol ing rong wujud, minangka kasèt sing wis isi rekaman lan kasèt kosong. Rong wujud iki loro-loroné bisa diwolak-walik.

Tèkhnologi rekaman kasèt iku mula bukané kanggo kaperlon mesin diktat, nanging sawisé fidèlitas dibenakaké, kwalitasé dadi sangsaya apik lan ngganti wujud rekaman gulungan pita liyané.

Saliyané kanggo ngrekam swara utawa musik, kasèt uga ditrapaké kanggo ngrekam data komputer ing dasawarsa 1970-an lan 1980-an. 

Musik
Sumber Manjing Kulon iku désa ing Kacamatan Pagak, Kabupatèn Malang, Jawa Wétan.

Réferènsi 

Désa ing Kabupatèn Malang
Désa ing Jawa Wétan
Pagak, Malang
Sedayu iku kalurahan ing Kacamatan Turèn, Kabupatèn Malang, Jawa Wétan.

Réferènsi 

Kalurahan ing Kabupatèn Malang
Kalurahan ing Jawa Wétan
Turèn, Malang
Dèwangga Bayeux  (Inggris Britania Agung: /baɪˈjɜːr/, Inggris AS: /bɑːˈjuː, beɪ-/; Prancis: Tapisserie de Bayeux, IPA: [tapisʁi də bajø], utawa La telle du conquest; Latin: Tapete Baiocense) iku sawijining kain bordhiran sing dawané 70 mèter lan ambané 50 cm, sing nggambaraké kadadéan-kadadéan sing bakal manuju dadi bedhahing Inggris déning Wong Norman. Prastawa sing digambaraké iki magepokan karo William, Duke ing Normandia lan Harold, Earl ing Wessex, sing ing tembé dadi Ratu Inggris, lan Paprangan Hastings. Wong ngira menawa dèwangga iki digawé ing abad kaping 11, sawatara taun sawisé paprangan. Critané iku saka cara pandhelengé Wong Norman sing mbedhah Inggris.

Dèwangga iki kasimpen ing Bayeux, Prancis.

Ing tanggal 18 Januari 2018, Presidèn Prancis Emmanuel Macron wara-wara menawa Dèwangga Bayeux bakal disilihaké marang Britania Agung supaya ditonton wong sabrayat. Katoné dèwangga iki bakal dipamèraké ing British Museum ing London saka taun 2022. Mengko bakal dadi kapisan dèwangga iki ninggalaké Prancis ing 950 taun.

Réferènsi 

1066
Lukisan
Presnel Kimpembe (lair 13 Agustus 1995) ya iku juru main bal-balan profèsional Perancis sing saiki main minangka bèg kanggo klub Ligue 1 klub Paris Saint-Germain FC.
Kimpembe lair ing Kutha Beaumont-sur-Oise, Perancis saka bapak kembar lan ibu katurunan Haiti.
Kimpembe debut profèsional ing tanggal 17 Oktober 2014 ing Liga 1 nglawan klub RC Lens, ngganti Thiago Motta sakwisé 76 menit nalika menang 1-3. Dhèwèké miwiti debut Liga Champions ing tanggal 14 Fèbruari 2017, kanthi tetep menang kanthi skor 4-0 nglawan Barcelona.

Kimpembe lolos menyang tim senior Perancis sawisé Eliaquim Mangala mundur amarga cidra kanggo kualifikasi Piala Dunia FIFA 2018 nglawan Bulgaria lan Walanda ing Oktober 2016.

Pranala njawi
Trois ans de contrat du footballeur congolais Presnel Kimpembe avec Paris Saint-Germain  (ing Basa Perancis)

Rujukan
Lucas Rodrigues Moura da Silva (lair 13 Agustus 1992), dikenal minangka Lucas utawa Lucas Moura, ya iku juru main bal-balan Brasil sing main dadi juru main sayap kanan kanggo klub Prancis Paris Saint-Germain lan tim bal-balan nasional Brasil.

Karir klub

São Paulo
Lucas wis miwiti karir bal-balan ing São Paulo FC ing taun 2005. Dhèwèké nduwéni kaunggulan ing tingkat pemudha kang dipromosèkaké kanggo main ing kalangan profèsional déning Milton Cruz. Lucas miwiti debut kanthi tim sepisanan São Paulo ing 2010, nyithak 4 gol lan nyedyakaké papat assist ing 25 penampilan. Ing taun ingkang sami, piyambakipun nyathet kepénginipun dipunparingi nama asma julukan ya iku "damel sajarah piyambak ing bal-balan tanpa bandhing".
Ing taun 2011, Lucas ngétung sangang gol lan nyedyakaké papat assist ing 28 panampilan ing Campeonato Brasileiro lan 13 gol lan wolung assist ing kabèh lomba.

Pranala njawi
 Lucas brilha e desenha vitória do São Paulo no 'Choque-Rei' (ing Basa Perancis)

Rujukan

Pamain bal-balan
Pamain bal-balan Brasil
Wong Maba iku golongan ètnis kang manggon ing sisih Lor ujung Halamahera Kidul-Wétan, pernahé ing desa Bicoli, Gotowasi, lan Soa Kimalaha ing Pulo Halmahera sisih wétan, Kabupatèn Maluku Lor, Provinsi Maluku. Bebrayané ngrasuk agama Islam lan cacah jiwané udakara 5.000. Lumrahé masrakaté nyambut gawé ing tani, golèk iwak, lan pametuné alas.

Rujukan
Wong Bolaang Itang iku salah siji pérangan saka golongan ètnis Mongondow. Bebrayané manggon ing Kacamatan Bolaang Itang lan Sangtonglombang, Kabupaten Bolaang Mongondow, Sulawesi Lor.

Rujukan
Ratapan Anak Tiri iku sinetron kang ditayangke ing TVRI diprodhuksi MD Entertainment ing saben dina Jumat, 10 Februari 2006 nganti 22 September 2006 gunggung episode cacah 33.

Pemain 
Episode 1 - 18
 Gunawan minangka Wisnu
 Alia Miranti minangka Citra
 Cut Jogèd minangka Rinda
 Marsha Aruan minangka Marsha cilik
 Keisha Ratuliu minangka Vika cilik
Episodee 19 - 33
 Nia Ramadhani minangka Marsha/ Nina
 Egy John Foreisythe minangka Ryan
 Eva Anidhita minangka Nora
 Thalita Mayor minangka Vika
 Yurike Prastika minangka ibune Nora

Crita 
Wisnu lagi waé kelangan bojoné, ya iku Citra, kang tilar donya nalika babaran. Sadurungé tilar donya, Wisnu ngabulaké panjaluke Citra supaya dhèwèké omah-omah karo Rinda, kanca raketé Citra. Ora nyana pranyata Rinda sekuthon karo Erwin, pacangané, kanggo ngrebut bandhane Wisnu. Sawisé omah-omah karo Wisnu, Rinda wiwit dadi kejem marang anak-anaké Wisnu ya iku Marsha, Fika, lan Rizki.

Kanca raketé Wisnu kang jenengé Adi ngerti kabèh rencanané Rinda lan Erwin. Emané, dhèwèké kasep dipatèni sadurungé menehi weruh Wisnu. Anehé  Rinda lan Erwin malah ndadekake Wisnu minangka kang dituding mateni Adi lan dikunjara. Iki ndadekaké anaké Wisnu tambah susah, lan ing pungkasané Marsha, Fika, lan Rizki katundhung saka omah. Bocah-bocah kasebut ngupaya bisa urip nganti padha pepisahan saka siji lan sijine.

Rujukan
Pembelajaran kooperatif utawa cooperative learning iku kumpulan strategi mulang kang digawé kanggo nyinaoni cara kerja bebarengan lan sesambungan karo siswa siji lan sijiné. Ancas pembelajaran cooperative saora-orane dumadi saka telung ancas pembelajaran, ya iku asilé sinau akademik, panampa marang prabedan, lan pangrembakaning katrampilan sosial.

Cara iki dhedhasar téori pembelajaran saka Vygotsky (1978, 1986) kang ngepenaké ing sesambungan sosial minangka tata cara kanggo nyengkuyung perkembangan kognitif. Sakliyane iku, cara iki uga disengkuyung dening teori pembelajaran ngolah informasi lan téori pembelajaran kognitif. Cara iki mbiyantu siswa kanggo luwih gampang ngolah informasi kang dijupuk, amarga proses enkoding bakal disengkuyung dening sesambungan kang dumadi ing pembelajaran kooperatif. Pembelajaran kanthi cara pembelajaran kooperatif dhedhasar téori saka kognitif amarga miturut téori iki sesambungan bisa nyengkuyung proses pembelajaran.

Rujukan 

Pandhidhikan